S-384/2011

Ár 2011, mánudaginn 4. apríl, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 384/2011: Ákæruvaldið (S-kvk-nf I-kvk-nf G-kvk-nf) gegn F-kk-þgf H-kk-þgf B-kk-þgf (G-kk-nf B. Ó-kk-nf hrl), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 22. mars sl. á hendur ákærða, F-kk-þgf H-kk-þgf B-kk-þgf, kt. 000000-0000, Skipholti 50a, Reykjavík, „fyrir eftirtalin umferðar- og hegningarlagabrot, með því að hafa:

I.

Fimmtudaginn 10. desember 2009 ekið bifreiðinni YG-832 án gildra ökuréttinda og án lögboðinnar vátryggingar um Reykjavíkurveg uns hann stöðvaði bifreiðina við Reykjavíkurveg 58 þar sem lögregla hafði afskipti af honum.

007-2009-077495

Telst þetta varða við 1. mgr. 48. gr. og 1. mgr. 93. gr. sbr. 1. mgr. 100. gr. umferðar-laga nr. 50/1987.

II.

Þriðjudaginn 11. nóvember 2010 ekið bifreiðinni AS-316 undir áhrifum áfengis (vínandamagn 0,38 mg/l í útöndunarlofti) í Reykjavík og Kópavogi suður Kringlumýrarbraut og Hafnarfjarðarveg uns lögregla stöðvaði aksturinn móts við Kópavogslæk.

007-2010-75690

Telst þetta varða við 1. sbr. 2. mgr. 45. gr. og 1. mgr. 48. gr. sbr. 1. mgr. 100. gr. nefndra umferðarlaga nr. 50/1987, sbr. 1. gr. laga nr. 48/1997.

III.

Mánudaginn 15. nóvember 2010 ekið bifreiðinni AS-316 án nægilegrar aðgæslu eða varúðar um Sæbraut með þeim afleiðingum að hann ók aftan á bifreiðina ZX-956 sem var kyrrstæð á rauðu ljósi á gatnamótum Sæbrautar og Kringlumýrarbrautar, ekki sinnt lögboðnum skildum við umferðaróhapp heldur ekið á brott af vettvangi.

007-2010-75785

Telst þetta varða við 1. mgr. 4. gr., 1. mgr. 10. gr. og 1. mgr. 48. gr. sbr. 1. mgr. 100. gr. nefndra umferðalaga nr. 50/1987.

IV.

Þriðjudaginn 16. nóvember 2010 í heimildarleysi tekið bifreiðina RU-897 þar sem hún stóð á bifreiðastæði að Desjakór 1 í Kópavogi og ekið henni þaðan sviptur ökuréttindum og undir áhrifum fíkniefna (Amfetamín í blóði mældist 70 ng/ml) m.a. um Fífuhvammsveg og Dalsmára þar sem hann sinnti ekki stöðvunarmerkjum lögreglu er hún gaf merki um að stöðva aksturinn heldur ekið inn Lindasmára og þaðan Dalsmára, til hægri inn Dalveg, yfir gatnamót Dalvegar og Fífuhvammsvegar, áleiðis að Smáralind og inn á bifreiðastæði Smáralindar þar sem hann stöðvaði aksturinn, tekið á rás út úr bifreiðinni og reyndi að komast undan á hlaupum en lögregla handtók hann skömmu síðar við innganginn að Smáralind á milli Vínbúðarinnar og Hagkaupa.

007-2010-75754

Telst þetta varða við 1. mgr. 259. gr. almennra hegningarlaga nr. 19/1940 sbr. 1. gr. laga nr. 20/1956, 3. mgr. 5. gr., 1. og 2. mgr. 45. gr. a. og 1. mgr. 48. gr. allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga, sbr. 25. og 26. gr. laga nr. 44/1993.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða að öðru leyti en því að 1. mgr. 48. gr. umferðarlaga á ekki við um II. og III. kafla ákærunnar. Þykir refsing ákærða hæfilega ákveðin fangelsi í 4 mánuði.

Dæma ber ákærða til þess að vera sviptur ökurétti ævilangt frá dómsbirtingu að telja.

Þá ber að dæma að ákærði greiði verjanda sínum, G-kk-þgf B. Ó-kk-þgf hrl. 50.000 krónur í málsvarnarlaun, að meðtöldum virðisaukaskatti, og 144.547 krónur í annan sakarkostnað.

DÓMSORÐ:

Ákærði, F-kk-nf H-kk-nf B-kk-nf, sæti fangelsi í 4 mánuði.

Ákærði er sviptur ökuréttindum ævilangt frá dómsbirtingu að telja.

Ákærði greiði verjanda sínum, G-kk-þgf B. Ó-kk-þgf hrl. 50.000 krónur í málsvarnarlaun og greiði jafnframt 144.547 krónur í annan sakarkostnað.

P-kk-nf G-kk-nf